Արմեն Ամիրյան

Արմեն Արտավազդի Ամիրյան (), հայ հաղորդավար, ռեժիսոր։ Հայաստանի հանրային հեռուստառադիոընկերության խորհրդի անդամ (2015-2016 թթ.)։ Հայաստանի մշակույթի նախարար (2016-2018 թթ.), Հայաստանի Հանրապետական կուսակցության նախկին անդամ (հունվար 25, 2017- դեկտեմբեր 19, 2018)Արմեն Ամիրյանի պաշտոնական կենսագրական տվյալները Հայաստանի կառավարության կայքում։

 Կրթություն 
 1984 թ. ավարտել է Նար-Դոսի անվան թիվ 14 միջնակարգ դպրոցը։
 1985-1991 թթ. սովորել է Երևանի պետական մանկավարժական ինստիտուտի կուլտուրայի ֆակուլտետի ռեժիսուրայի բաժնում՝ Յուրի Երզնկյանի, հետագայում՝ Ռուբեն Գևորգյանցի արվեստանոցում։

 Աշխատանքային գործունեություն 
 1982 թվականից Հայաստանի պետական հեռուստատեսությունում վարել է մանկապատանեկան հաղորդումներ։
 1984 թ. ընդունվել է աշխատանքի Հայաստանի Հեռուստառադիոպետկոմ՝ որպես ռեժիսորի ասիստենտ։
 1986-1988 թթ. ծառայել է Խորհրդային բանակում։
 1985-1997 թթ. աշխատել է հաղորդավարական բաժնում։ Վարել է լրատվական, քաղաքական հաղորդումներ, երաժշտական, ժամանցային ծրագրեր, պետական և ազգային տոների պաշտոնական միջոցառումներ։
 Ավարտելուց հետո, որոշ ժամանակ դասավանդել է նույն ինստիտուտում։
 1990-1995 թթ. հեղինակել է «Խճանկար», «Խաչմերուկ», «Բարի լույս», «Փոստարկղ» և այլ հաղորդումներ։
 1996 թ. հիմնել է «Ար Ռադիո Միջմայրցամաքային» ընկերությունը և մինչ օրս հանդիսանում է ընկերության նախագահը։
 1996 թ. հիմնել է նաև «Արմենակոբ» մշակութային կենտրոնը, որը ծառայել է մի շարք բարեգործական ծրագրերի իրականացմանը։ Հայ առաքելական եկեղեցու Արարատյան հայրապետական թեմի հոգևոր խորհրդի անդամ է։ Անդամակցում է նաև Հեռուստատեսության և ռադիոյի միջազգային ակադեմիային և արժանացել է հիշյալ ակադեմիայի ոսկե մեդալին։
 1997-2015 թթ. եղել է Հայաստանի Հանրային ռադիոյի գործադիր տնօրենը։
 2000-2009 թթ. ստեղծել է «Արմենակոբ» հեռուստաընկերությունը։
 2009 թ. ընտրվել է Հայաստանի ոստիկանության հասարակական խորհրդի անդամ։
 2010 թ. եղել է Հայաստանի Հանրային հեռուստաընկերության գործադիր տնօրենի պաշտոնակատար։
 2010-2013 թթ. - ղեկավարել է Երևանի Խաչատուր Աբովյանի անվան պետական մանկավարժական համալսարանի կուլտուրայի ֆակուլտետի հեռուստա և ռադիոլրագրության ամբիոնը։
 2015 թ. դեկտեմբերի 16-ին ՀՀ Նախագահի հրամանագրով նշանակվել է Հանրային հեռուստառադիոընկերության խորհրդի անդամ՝ վեց տարի ժամկետովԱ. Ա. ԱՄԻՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՎԱՍՏԱԿԱՎՈՐ ԳՈՐԾՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ, 2016 թվականի սեպտեմբերի 27-ին ազատվել է Հանրային հեռուստառադիոընկերության խորհրդի անդամի պաշտոնիցԱ. ԱՄԻՐՅԱՆԻՆ ՀԱՆՐԱՅԻՆ ՀԵՌՈՒՍՏԱՌԱԴԻՈԸՆԿԵՐՈՒԹՅԱՆ ԽՈՐՀՐԴԻ ԱՆԴԱՄԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ։
 2016 թվականի սեպտեմբերի 27-ին ՀՀ նախագահի ՆՀ-1053-Ա հրամանագրով նշանակվել է ՀՀ մշակույթի նախարար։ 2018 թվականի մայիսի 2-ին մշակույթի նախարարի պաշտոնակատարը հրաժարական է ներկայացրել։
 2020 թվականին գրել և հրատարակել է «Գեներալի երազը» (տրագիկոմեդիա), 2022 թվականին «Նոյե» (կինոպատմություն) և 2023 թվականին «Պանգեա կամ թռչող տնակը» (կինոպատմություն) գրքերը։ Վերջին երկուսը թարգմանվել և հրատարակվել են նաև անգլերեն տարբերակով։

 Պարգևներ և կոչումներ 
 Մովսես Խորենացու մեդալ (2006 թ.)։
 Հայաստանի մշակույթի վաստակավոր գործիչ (2015 թ.)Ա. ԱՄԻՐՅԱՆԻՆ ՀԱՆՐԱՅԻՆ ՀԵՌՈՒՍՏԱՌԱԴԻՈԸՆԿԵՐՈՒԹՅԱՆ ԽՈՐՀՐԴԻ ԱՆԴԱՄ ՆՇԱՆԱԿԵԼՈՒ ՄԱՍԻՆ:
 Ունի դոցենտի գիտական կոչում՝ թատերական արվեստ, կինոարվեստ մասնագիտությամբ (2009 թ.)։
 «Ֆրիտյոֆ Նանսեն» ոսկե մեդալ։

 Ծանոթագրություններ 

 Արտաքին հղումներ 
Արմեն Ամիրյան 

Կատեգորիա:Հայ հաղորդավարներ
Կատեգորիա:ՀՀ մշակույթի վաստակավոր գործիչներ
Կատեգորիա:ՀՊՄՀ շրջանավարտներ
Կատեգորիա:Մովսես Խորենացու մեդալակիրներ
Կատեգորիա:Հայ տղամարդ գրողներ
Կատեգորիա:Հայաստանի նախարարներ
Կատեգորիա:Հայ հեռուստատեսային պրոդյուսերներ
Կատեգորիա:Հայ ռեժիսորներ